Diari Oficial de la Generalitat Valenciana


Sumari del DOGV 2219, del 03-03-1994 (1994/830713)

ORDRE de 22 de febrer de 1994, de la Conselleria d'Economia i Hisenda, sobre la presentació de determinats documents pels subjectes passius, per a la millora de la gestió dels impostos sobre transmissions patrimonials i actes jurídics documentats.
-------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/02/22/(1)/dof/vci/html**

### Dades del document

Número de DOGV
:   2219

Data del DOGV
:   03-03-1994

Secció del DOGV
:   DISPOSICIONS GENERALS

Número del document
:   1994/830713


Data del document
:   22-02-1994

Organisme emissor
:   Conselleria d'Economia i Hisenda

Tipus de document
:   Ordre

ORDRE de 22 de febrer de 1994, de la Conselleria d'Economia i Hisenda, sobre la presentació de determinats documents pels subjectes passius, per a la millora de la gestió dels impostos sobre transmissions patrimonials i actes jurídics documentats. [94/1330]  
La Llei 30/1983, de 28 de desembre, reguladora de la cessió de tributs a les comunitats autònomes, cedeix, entre altres, l'Impost sobre Transmissions Patrimonials i Actes Jurídics Documentats, i l'Impost sobre Successions i Donacions. D'altra banda, la Llei 37/1983, de 28 de desembre, regulà, en particular, la cessió a la Comunitat Autònoma Valenciana, en els termes i les condicions establerts en l'esmentada Llei 30/1983.  
L'article 13 de la Llei de Cessió de Tributs, estableix l'abast de la delegació de competències en la gestió i liquidació dels tributs cedits i faculta els òrgans de la comunitat autònoma perquè dicten normes complementàries, encaminades a millorar la gestió dels tributs.  
Per tot això, i amb la finalitat d'agilitar la tramitació dels expedients per a buscar una major eficàcia i evitar, en la mesura del que siga possible, molèsties innecessàries als contribuents, fent ús de les facultats conferides en matèria de gestió i liquidació dels impostos cedits,  
ORDENE  
Article primer  
En les autoliquidacions i declaracions que es presenten a liquidació, davant els serveis de la Conselleria d'Economia i Hisenda, o en les oficines liquidadores de districtes hipotecaris, per l'Impost sobre Transmissions Patrimonials i Actes Jurídics Documentats, s'haurà d'adjuntar, a més del document que continga els fets imposables, la còpia de l'últim rebut de l'Impost sobre Béns Immobles, corresponent al bé o béns d'aquesta naturalesa objecte de la transmissió o acte.  
Article segon  
Quan es tracte de fets imposables subjectes a l'Impost sobre Successions i Donacions, a més de presentar els documents a què es refereix l'article 66 del Reial Decret 1629/1991, de 8 de novembre, pel qual s'aprova el Reglament de l'Impost, s'hi adjuntarà còpia de l'últim rebut de l'Impost sobre Béns Immobles, dels béns d'aquesta naturalesa objecte de cessió.  
Article tercer  
En els supòsits a què es refereixen els articles anteriors, quan no es dispose de l'últim rebut de l'Impost sobre Béns Immobles o, disposant-ne, no continga el número de referència cadastral del bé, haurà d'aportar certificat literal o gràfic de la situació física d'aquest, emès pel Centre de Gestió Cadastral i Cooperació Tributària.  
DISPOSICIÓ FINAL  
Aquesta ordre entrarà en vigor l'endemà de la publicació en el Diari Oficial de la Generalitat Valenciana.  
València, 22 de febrer de 1994  
El conseller d'Economia i Hisenda,  
AURELIO MARTÍNEZ ESTÉVEZ


Còpia Permalink ELI